कॉसमिक लव पर इससे पहले...
तत्वों ने निष्कासन का पहला राउंड शुरू किया।
डेविड, हमारी किस्मत में नहीं है।
जब हमारे बीच कोई रूमानी संबंध है ही नहीं, मुझे किसी को यहाँ रोककर नहीं रखना।
एड्रिएना।
ज़ाहिर है, एड्रिएना को किसी और से प्यार हुआ है,
और अगर मैं उसे यहाँ रखूँ तो कोई मतलब नहीं बनता।
पर तीन और जोड़ियों के साथ काफ़ी अभिभूत होने वाला है।
जैज़मिन आर., हमारे पास मौका था और वह गुज़र गया।
यह कहना आसान नहीं है, "हममें वह रिश्ता बना था,
"पर कोई बात नहीं, तुम वह नहीं हो।"
थोड़ा समय चाहिए।
व्यवहारिक मकरराशि वाली मरिया के लिए निष्कासित करने का दबाव बहुत ज़्यादा था।
मुझे घबराहट हो रही है।
मकरराशि वालों को जल्दबाज़ी में फैसले करना मुश्किल लगता है।
और अब देखिए, मरिया किसे वापस भेजेगी,
और आज रात की घटनाओं का आगे संबंधों पर क्या असर होगा?
यह कॉसमिक लव है।
कॉस्मिक लव
मुझे थोड़ा समय चाहिए।
अब यह मज़ाक नहीं रहा।
मुझे बहुत घबराहट हो रही है।
हे भगवान।
हे भगवान। मुझे यह अच्छा नहीं लग रहा कि मेरी रिकार्डिंग हो रही है।
मैंने बहुत कुछ झेला है,
और यह मेरे लिए सबसे मुश्किल कामों में से एक है।
मरिया मकरराशि
सच्चाई का और प्यार का सामना करना
और शायद अपने होने वाले पति को अलविदा कहना।
बहुत ठंड लग रही थी। अब ठंड नहीं लग रही।
यकीन नहीं होता कि मुझमें इतना जोश भर आता है।
यार, माफ़ करना। मुझे बहुत घबराहट हो रही है।
हाँ, बिल्कुल।
अपनी जोड़ियों को देखकर लगता है कि मैं खुद को संभाल नहीं पाऊँगी।
बहुत जल्दी कह रही हूँ, पर आप लोगों से बहुत प्यार है।
-हमें तुमसे प्यार है। -तुमसे प्यार है और जो भी हो,
हमें तुम अच्छी लगी और पता है कि हम भी अच्छे लगे।
अरे, बाप रे।
सीजे, अफ़सोस, हमारी किस्मत में नहीं है।
धत्।
मैं समझता हूँ। अच्छा, आओ।
सब अच्छा होगा।
यह हद से ज़्यादा है, यार।
-मुझे तुम्हारी बहुत याद आएगी। -मुझे भी याद आएगी।
मरिया के साथ एक चिंगारी महसूस हुई,
और यह कि उसे लगा, हमारी बात बन सकती थी।
तुम सब मुझे रुलाओगे।
सच कहूँ तो थोड़ा सा हैरान हूँ।
दुख की बात है।
उसकी तलाश है जिसके साथ ज़िंदगी गुज़ारूँ।
सीजे बहुत अच्छा इंसान है। हमारी बहुत अच्छी बातें हुईं
पर दोस्ती के अलावा मुझे और कुछ होता नज़र नहीं आया।
-बहुत बुरा है। और मैं आसानी से रोता नहीं। -सच में।
इसलिए मुश्किल लगता है क्योंकि मैं तैयारी करके चलती हूँ।
पता हो कि क्या कर रही हूँ, सब मेरे नियंत्रण में हो।
मैं यहाँ एक वजह से आई। मुझे ऐस्ट्रो चेंबर की बात माननी होगी।
अपनी परी कथा को हासिल करने के लिए मुझे ये मुश्किल फ़ैसले करने पड़ेंगे।
यहाँ आओ।
मुझे यहाँ से जाने में कोई अफ़सोस नहीं है। मैं अपने प्रति सच्ची रही।
अपने जीवनसाथी को ढूँढ़कर शादी करना चाहती थी।
मुझे बहुत बुरा लग रहा है, पर मैं खुद से सच्ची रही
और किसी को धोखा नहीं दिया।
पूरा समय खुद को खुला रखा।
तुम यहाँ सबसे मज़बूत हो। बहुत ही मज़बूत नीव है।
मुझे यह अच्छा नहीं लगता क्योंकि लगता है कि परिवार टूट रहा है।
मुझे कोई अफ़सोस नहीं है।
हमेशा ऐसा कुछ होता है जो मैं अलग तरह से कर सकता था।
मैं चाहता हूँ कि वह खुश हो और उसे जो सही लगे, वही करे।
ज़ाहिर है, हमारे बीच वह नहीं था।
मुझे पता है कि यह सबसे मुश्किल है,
पर अपने दिल की सुनो और सब अच्छा होगा।
दुख है कि उसने तुम्हें नहीं चुना।
रोना बंद करो।
मेरे लिए जाना सच में मुश्किल है
क्योंकि मैंने नोएल के साथ जल्द ही एक संबंध महसूस किया।
बुरा लगता है,
पर मेरा पति यहाँ नहीं है,
और मैं धीरज के साथ उसका इंतज़ार करूँगी।
-तुम ठीक हो? नहीं। -तुम?
जब भी मैं घूमकर देखता, जैज़मिन को देखकर एक सुकून महसूस होता था।
और मुझे एक अफ़सोस हो रहा है जो मैं महसूस नहीं करना चाहता था।
मैंने जैज़मिन आर. को लेकर बहुत खतरा उठाया,
और मरिया खुद को कुछ हद तक दूर कर लेगी, और वह सही भी है।
पर मुझे पता है कि मुझे उठना होगा
और मुझे अपनी तरफ़ से पूरी कोशिश करनी होगी
ताकि इतना समझ सकूँ कि मरिया के लिए मेरे क्या जज़्बात हैं।
बाय, दोस्तो!
तुमसे प्यार है।
सब से प्यार है!
तुम सब से प्यार है!
मैं सभी तत्वों के दिल की बात कह रही हूँ कि किसी को वापस भेजना...
फ़ीबी सिंह राशि
...बहुत बड़ी ज़िम्मेदारी है।
किसी को ठेस पहुँचाना और किसी का दिल तोड़ना सिर्फ़ मुश्किल नहीं है,
पर बहुत डर वाली बात भी है क्योंकि अगर आप गलत इंसान को वापस भेज रहे हैं,
तो मेरी अपनी प्यार पाने की संभावना पर पानी फिर सकता है।
मुझे ऐसा लगता है कि यह कोई...
-मुझे तो पता भी नहीं... -तूफ़ान?
यह भी नहीं... मैं यहाँ हूँ ही नहीं।
आज सब ने किसी न किसी को खोया जो हमारे ज्योतिषशास्त्र परिवार का हिस्सा था,
और हम एक-दूसरे का सहारा हैं, तो...
पर मुझे लगता है कि मैं दिल तोड़ रही हूँ, और आप सब मेरे परिवार का हिस्सा हो।
यह सबसे मुश्किल फ़ैसला था,
इन चार असाधारण लड़कों के सामने बैठकर किसी एक को चुनना।
मतलब, मैं अपने परिवार को तोड़ रही हूँ,
कि एक तरह से मुझे अलग होना होगा।
मैं पति की तलाश में आई थी, और पता नहीं था कि यह कितना मुश्किल हो सकता है।
मुझे पता है कि आगे और भी निष्कासन होंगे।
मुझे खयाल रखना होगा कि हर बातचीत मायने रखे।
और मैं जिस काम के लिए यहाँ आई, उसी पर मेरा ध्यान है, यानी कि प्यार पाना।
इस बात से डर लगता है कि बहुत जल्द मुझे किसी को वापस भेजना होगा,
डर लगता है, मैं उसके लिए तैयार नहीं हूँ।
पहले निष्कासन ने तत्वों और अकेले लोगों को पूरी तरह से हिलाकर रख दिया।
और नोएल और मरिया जैज़ पी. और
क्रिस आर. की बाहों में सुकून ढूँढ़ रहे हैं।
यह देख खुशी हो रही है कि कुछ जोड़ियाँ लाभदायक साबित हुईं।
तुमसे अच्छी महक आ रही है।
जैज़मिन पी मिथुन राशि
अच्छी लग रही हो, और तुम्हारी हरकतें और भी खूबसूरत हैं।
शुक्रिया।
उसे अपने कमरे में लाने की एक वजह यह है कि मेरे लिए शारीरिक नज़दीकी ज़रूरी है।
मैं देखना चाहता हूँ क्या हम उस तरह से करीब आ सकते हैं।
और वह बहुत खूबसूरत है, और उसके होंठ भी बहुत खूबसूरत हैं।
तो उसे चूमकर लगता है मानो दो नर्म तकिए चूम रहा हूँ।
तो, हाँ।
क्रिस आर. सिंह राशि
आज रात का निष्कासन बहुत मुश्किल था, इसलिए मैं बहुत भावुक हूँ।
मैंने क्रिस आर. को कमरे में बुलाया क्योंकि मैं महफ़ूज़ महसूस करना चाहती थी।
किसी के पास यह महसूस करके सोना कि मैं आराम से रह सकती हूँ,
यह मेरे लिए बहुत ज़रूरी है।
मरिया के साथ, मुझे रिश्ता आगे बढ़ता नज़र आता है,
और कल रात जो हुआ, वह बहुत ज़रूरी था।
हम में एक जज़्बाती रिश्ता है जिसकी इस समय कोई बराबरी नहीं है।
बाकी और कुछ भी ज़्यादा खुलकर नहीं कहूँगा।
मेरे लिए यौन बहुत ही ज़रूरी है।
और जैज़मिन पी. के साथ सच में बड़ा मज़ा आया।
मैं ज़रा अपना नितंब खींचती हूँ। रगूसा बोला...
मैंने उसे देखा और लगा, "कल रात तुम कहाँ सोए?"
वह बोला, "कल रात तुम कहाँ सोई?"
सुबह उस इंसान के बगल में आँख खुली जिसकी परवाह है और पसंद करता हूँ, और सुबह-सुबह
वह खूबसूरत लग रही थी। आगे और कुछ नहीं कहूँगा।
अच्छा, अपनी गर्दन घुमाओ।
-तुमने मुझे काटा। -थोड़ा सा।
पंद्रह की उम्र के बाद कभी किसी ने नहीं काटा।
-बहुत अच्छा दिन होगा। -कल से ज़्यादा बुरा नहीं हो सकता।
सच में।
-चुप रहो। -सोच-समझकर दुआ करो।
बहुत मज़ा आएगा।
कल रात कैसी थी?
तुम्हारे लिए खुश नहीं हूँ।
कुछ करने का मन हो रहा है।
अजीब है। मैं और मरिया उस बारे में बात कर रहे थे,
और वह बोली, "तुम कहाँ से टपक पड़े?"
मैंने कहा, "चौंका दिया।"
जन्नत से।
हे भगवान।
तुमने सोचा नहीं होगा कि सुबह ऐसी होगी, पर हैलो।
आज सुबह उठा तो काफ़ी चिढ़ हुई। जिसके साथ मैं खुलकर आगे आया,
उसे शारीरिक रूप से किसी और के करीब जाते देखना।
सच कहूँ तो, लगता है मैं थोड़ा बेवकूफ़ हूँ।
यार, मुझे थकान हो रही है।
हाँ, कल रात ठीक से सोई नहीं?
खास नहीं। कल रात जो कुछ हुआ, शायद उसी का असर है।
कल रात बहुत ही ज़बरदस्त थी।
मैंने क्रिस आर. को अपने पास बुलाया और मुझे खुशी है कि हमने वह कदम लिया।
पर यह समझना मुश्किल है कि मेरे और क्रिस ई. के बीच में क्या चल रहा है
क्योंकि हमें आपस में कोई हिचकिचाहट महसूस नहीं होती।
मुझे पता है कि किसी को वापस भेजना होगा,
और लगता है कि हालात और मुश्किल होते जा रहे हैं।
यह सोचकर कैसा लग रहा है कि आखिरकार दो और लोगों को वापस भेजना होगा?
पता नहीं।
क्योंकि हमें लगता है कि यहाँ अभी भी काफ़ी समय है,
और आपको फ़ैसले करने हैं,
और आपको लगता है, "हे भगवान, मुझे नहीं..."
मुझे इन लोगों को जानने का उतना मौका नहीं मिला जितना कि...
कि हमें "लगे" हमने साथ में कितना समय बिताया। वैसा नहीं है।
-पर तुम ठीक हो? -हाँ, मैं ठीक हूँ।
तुम्हें सब कुछ के बारे में कैसा लगता है?
काफ़ी सारे जज़्बात हैं, पर मैं ठीक हूँ।
मुझे लगता है कि कल रात जो हुआ, वह कठिन सच है।
क्योंकि जब हम अपने जज़्बात से जूझते हैं तो कभी-कभी यहाँ लगता है
कि दुनिया खत्म हो गई है।
मरिया के साथ जो मेरा रिश्ता है वह नहीं बदल सकता।
मैं उसे बताना चाहता हूँ कि मैं हमारे रिश्ते पर ध्यान देना चाहता हूँ।
हम बार-बार एकृ-दूसरे के पास आते रहते हैं, और चाहे जो भी हो,
मैं हमेशा उसका इंतज़ार करूँगा।
ऐसा लगता है कि मैं वापस जाऊँगा
और लोग यह भी सोचते हैं, "अच्छा, मुझे पता था कि तुम भावुक हो,
"पर तुम हर रोज़ रोते थे।" मुझे पता है!
यह सच है?
हमारे बीच बहुत कुछ हुआ है,
और मैं दोबारा वहाँ लौटने की कोशिश कर रही हूँ जहाँ पहले थे।
पर यह मेरे लिए बहुत मुश्किल रहा।
मैं झट से अपने जज़्बात दोबारा नहीं जगा सकती।
पर अगर जाग उठे, तो उसके खिलाफ़ नहीं हूँ। तो मेरे दिमाग में वही चल रहा है।
ऐसा लगता है कि कॉसमिक कंपाउंड में
केवल तत्वों को प्यार की तलाश नहीं है।
अकेले डैरेन और टेरीसा में कमाल का संबंध है।
क्या यह जोड़ी उनकी ज्योतिषशास्त्र वाली जोड़ियों के आड़े आएगी?
मुझे 99 प्रतिशत यकीन था कि मैं फ़ीबी के साथ जाऊँगा।
और फिर, मैं टेरीसा के साथ उठने-बैठने लगा।
और मुझे दरअसल वह लड़की अच्छी लगती है। उसके साथ रहकर अच्छा लगता है।
पहले निष्कासन के बाद से सब कुछ डाँवाँडोल है।
डैरेन ने फ़ीबी के साथ भी रिस्ता जोड़ने की कोशिश की,
और उसे उसके साथ बातचीत आगे बढ़ानी होगी।
पर आखिर में...
प्यार मर्ज़ी है।
और इस प्रयोग में अगर आगे भी उसने मुझी को चुना,
मुझे वह पूरी तरह से मंज़ूर है क्योंकि मुझे वाकई में
लगता है कि मैं डैरेन से मिलना चाहती थी।
शायद अब यह राज़ नहीं रहा।
यह हमारा छोटा सा राज़ होगा।
मैं अभी ठोस बात कर रहा हूँ।
हाँ।
इसमें हैरत की बात नहीं कि टेरीसा और डैरेन का आपस में रिश्ता बना।
दोनों कामुक वृश्चिक राशि वाले हैं,
एक चिह्न वाली जोड़ी जिसमें कमाल का आपसी आकर्षण होता है।
-तुमसे एक राय माँगूँ? -हाँ, पूछो।
-मुझे कुछ नहीं... -हाँ।
बस तुम्हें बुरा न लगे।
नहीं। तुम्हें लगता है कि डैरेन और टेरीसा में सच में कुछ है?
-मुझे... मुझे लगता है। -हाँ।
मुझे लगता है कि असल में,
अगर मुझे किसी से रिश्ता जोड़ना हो
और अगर उसका मन भर जाए, तो वह डैरेन के साथ होगा।
पर मुझे लगता है कि मैंने बड़ी गलती की।
साफ़ पता चलता है कि वह टेरीसा के साथ है, इसलिए मुझे कुछ समझ में नहीं आता।
जब मैं अभिभूत हो जाती हूँ, मैं प्रतिक्रिया दिखाने लगती हूँ।
मैं सिमट जाती हूँ और मुझे लग रहा है कि मैं अपनी जोड़ियों से
बातचीत नहीं कर रही हूँ,
इसलिए मैं उससे आगे आकर खुद को खोलने की कोशिश कर रही हूँ।
मैं जिस तरह से काम करती हूँ, मुझे लोगों का पीछा करना पसंद नहीं है।
बिल्कुल। कोई उम्मीद भी नहीं करता।
-नहीं, पर यहाँ मैं वही कर रही हूँ। -हाँ, यहाँ बात अलग है।
मुझे ऐसा लग रहा है कि मैंने इस प्रयोग में गड़बड़ कर दी
और समझ नहीं आ रहा कि आगे कैसे बढ़ूँ।
मुझे जिस एक जोड़ी के साथ अपनी बात बनती लग रही है,
वह टेरीसा के साथ है।
तो केलब और एड्रिएना को लेकर मैं यह झेल चुकी हूँ।
यह सोचकर बुरा लगता है कि आप विकल्प हैं, बजाय इसके कि आप किसी की पहली पसंद हों।
मुझे बस ऐस्ट्रो चेंबर में जाकर यह जानने का मन कर रहा है कि मैं क्या करूँ।
मुझे अभी ऐस्ट्रो चेंबर से किस्मत की सलाह चाहिए।
फ़ीबी, मैंने देखा कि तुम्हें एक समस्या है।
तुम मुझसे क्या जानना चाहती हो?
डैरेन और टेरीसा के साथ जो कुछ हुआ, उसे देखते हुए,
मैं आगे कैसे बढ़ूँ और जोखिम कैसे उठाऊँ?
फ़ीबी, जब तुम शुरू में आई, तुम उन दीवारों को गिराना चाहती थी
जो तुमने अतीत में खड़ी की थीं।
पर जैसे ही सब कुछ तुम्हारे मुताबिक नहीं हुआ, तुम सिमटकर रह गई।
सिंह राशि वाले जिनमें सूर्य प्रबल हो,
अगर उन्हें लगे कि लोग ध्यान नहीं दे रहे, तो वे आसानी से नाराज़ हो सकते हैं।
ऐसे पलों में, तुम्हारे सामने चुनौती यह है कि अपनी रोशनी औरों पर डालो।
अगर तुम प्रक्रिया पर यकीन करो, तो तुम्हें वह पलटकर मिलेगा।
डैरेन के साथ तुम्हारी पहली डेट अच्छी रही और दोनों में जो चिंगारी है, उसे देखते हुए,
खुलकर उसका सामना करने से घबराओ नहीं।
जैसा कि तुम जानती हो, कॉसमिक कंपाउंड में समय सीमित है,
और चाहे जो भी हो, मैं चाहती हूँ कि जाते समय तुम्हें कोई अफ़सोस न हो।
मछलियों को देखो!
हाँ। यह मेरी सबसे मनपसंद जगह है।
यहाँ बहुत शांति है। यहाँ लैला-मजनू वाला माहौल है।
मुझे पता है कि ऐस्ट्रो चेंबर ने सही कहा।
मैं यहाँ खुद को जोखिम में डालने के लिए आई। केलब के साथ धोखा खाने के बाद
मैं कुछ कदम पीछे आ गई हूँ, पर मेरी बात आगे नहीं बढ़ रही।
मुझे सब कुछ खुलकर सामने लाना होगा,
और अगर मुझे पता चला कि डैरेन और टेरीसा आगे बढ़ना चाहते हैं, तो वही सही।
कम से कम, कोशिश तो की होगी।
तुम कैसे हो?
मैं ठीक हूँ। तुम कैसी हो?
मैं एकदम सीधी बात करूँगी।
मैं तुम्हारी तरफ़ आकर्षित हूँ,
और मैं तुम्हें जानने के लिए और समय बिताना चाहती हूँ।
अगर तुमने अपना मन बना लिया है
कि टेरीसा के साथ बात को आगे बढ़ाओगे, मुझे समझ नहीं आता कि तब मेरा क्या होगा।
और यह पहली बार है
जब मैंने किसी को सच में अपने दिल की बात बताई
क्योंकि मैं खुद को ऐसी बातों से
दूर रखने की कोशिश कर रही थी।
हम आपस में मिले। हमने एकसाथ समय बिताया।
मुझे लगता है कि बात और आगे बढ़ेगी।
लेकिन, मुझे लगता है कि तुम्हारे साथ भी बात आगे बढ़ेगी।
बस यह समझने की कोशिश कर रहा हूँ
कि आगे चलकर मेरे लिए क्या सही होगा।
और वह क्या है? इस समय तुम्हें उसका पता है?
मुझे नहीं पता।
मुझे ऐसे लोगों के साथ होना चाहिए जो मुझमें दिलचस्पी रखना चाहते हैं।
पर हम इंसान हैं और हमारी अपनी मर्ज़ी होती है, और हमेशा ऐसा नहीं होता।
तो ऐसा लगता है जैसे...
पता नहीं। कुछ अच्छा नहीं लगता।
मैं नहीं चाहता कि तुम यह सोचो कि लोग तुम्हारे पीछे नहीं हैं।
फ़िल को भी काफ़ी दिलचस्पी है। वह बस बेवकूफ़ है।
पता है।
और दरअसल मुझे भी तुम में दिलचस्पी है।
पर मेरा किसी और से रिश्ता जुड़ने लगा।
उसमें हर्ज नहीं। मेरा बस यहाँ रहने का मन नहीं है।
मैंने ऐस्ट्रो चेंबर की सलाह मानी और लगता है कि थोड़ी देर हो चुकी है।
खुद को खतरे में डालकर ऐसी प्रतिक्रिया का सामना करना सच में बुरा लगता है।
और मुझे ऐसा लगता है कि मैं कोशिश ही क्यों कर रही हूँ?
शायद आज रात मैं वापस जाऊँगी।
क्यों?
डैरेन के साथ बातचीत के बाद,
वह बोला, "मैं टेरीसा को चुन रहा हूँ।"
और मुझे लग रहा है, "मेरे यहाँ रहने का कोई फ़ायदा नहीं है, यार।"
इसका यह मतलब नहीं कि घर चली जाओ।
-मैं... -तुम किसी मकसद से आई हो।
...यह मान रही हूँ कि यहाँ बात नहीं बन सकती।
-एक दोस्ताना शर्त लगाते हैं। -क्या सोच रही हो?
जो भी जीतेगा, उसे बाकी का हफ़्ता बर्तन साफ़ करने होंगे।
-तुम्हारा मनपसंद काम। -शर्त लगी। लगाते हैं।
तुमने शैतान को उकसाया।
किस्मत ने टेरीसा से मेरी जोड़ी बनाई।
शायद वह मेरे लिए पक्की जोड़ी है, मैं उसकी वजह जानना चाहता हूँ।
अच्छा। ये बर्तनों के लिए। यह कोई खेल नहीं है।
मैंने किसी को निकाला, इसलिए दिमाग में चल रहा है
क्योंकि मुझे तय करना है कि किसके साथ रहना है,
या फिर बाकी की ज़िंदगी किसी के साथ बिताना चाहता हूँ,
या अभी भी अपनी आज़ादी का मज़ा लेना चाहता हूँ।
अच्छा, जल्दी से करते हैं। देखें, कितनी अच्छी हो।
-धत्, कुछ नहीं। -सच में कुछ नहीं, अजीब बात है।
-तुम्हें छोटे बच्चे पसंद हैं? -हाँ।
हाँ। मुझे बच्चों के साथ मज़ा आता है। बड़े प्यारे होते हैं।
मेरा कज़न। लगभग मेरी उम्र का है, पर उसकी तीन बेटियाँ हैं।
तीन साल वाली... वह हद से ज़्यादा प्यारी है!
मैं उसे लाड़ करता हूँ, मेरी माँ मुझसे कहती हैं,
"इस लड़की को लाड़ करना बंद करो।
"तुम्हारे जाने के बाद, उसे कोई लाड़ नहीं करेगा
"और इसे बहुत गुस्सा आएगा।"
"खुद को रोक नहीं सकता!"
-हाँ। उनसे लिपटने का मन करता है। -हाँ।
तुम जो यह कर रहे हो, माँ का क्या कहना है?
-खुश हैं। उन्हें पोते-पोतियाँ चाहिए। हाँ। -अच्छा?
प्रेमिका हो को, पोते-पोतियाँ चाहिए?
हाँ।
बड़ी प्यारी हैं, इसे लेकर उत्तेजित हैं, ज्योतिषशास्त्र में यकीन करती हैं।
-उन्हें पसंद है... -सच? कमाल की बात है।
रुको। माँ की राशि क्या है?
-वह मिथुन राशि की हैं। -मिथुन राशि? अच्छा।
मुझे नोएल सच में अच्छा लगता है।
पर मेरे अंदर की वृश्चिक राशि वाली थोड़ी सिमटकर है
क्योंकि उसका जैज़मिन पी. से जिस तरह रिश्ता आगे बढ़ रहा है,
मेरे लिए वह देखना मुश्किल है,
पर साथ ही, मुझे डैरेन में दिलचस्पी है।
फिर भी, यह नोएल और मेरे लिए एक मौका है
कि और गहराई से एक-दूसरे को जान सकें।
और निष्कासन के बाद, यह मेरे लिए बहुत ज़रूरी है।
मैं अकसर अपनी माँ को लेकर सोचती हूँ क्योंकि उनमें बहुत हिम्मत है,
और जब भी मुझे कुछ करने से डर लगता है, वह हमेशा मुझे याद दिलाती हैं
कि उन्होंने जो कुछ झेला,
लाओस से अमेरिका आना, और अपने दो भाई-बहनों की परवरिश करना,
वह इसलिए नहीं किया ताकि मैं डरकर जियूँ।
-समझ रहे हो? -जो बिल्कुल सही है।
जैसा कि कहते हैं, डर के आगे महानता है।
अच्छा। तैयार हो? एक, दो और तीन, चलो।
बहुत बढ़िया।
अच्छा। रुको, एक और डालती हूँ।
तो, टेरीसा!
अच्छा खेल, बर्तन धोनेवाली।
-आना, मेरी जान, मेरा प्यार। -हैलो!
तुम्हारे लिए पीने को कुछ लाई हूँ।
तुमने ठीक समझा। लंबे दिन के बाद, इसकी ज़रूरत है।
अब जब जोड़ियों को वापस भेजा जा रहा है,
जितना जल्दी हो सके मुझे लोगों को जानना होगा।
आना आखिरी जोड़ी है, और मुझे उसे जानने का उतना समय नहीं मिला,
तो बाकियों के मुकाबले में, उसे लेकर अभी भी काफ़ी पीछे हूँ।
यह तय करने के लिए समय निकला
जा रहा है कि मैं बाकी की ज़िंदगी किसके साथ बिताऊँगा।
पिछले 24 घंटे काफ़ी मुश्किल भरे थे।
-हमारे चार दोस्त चले गए। -हाँ।
निष्कासन के दौरान मुश्किल था क्योंकि मुझे लगा कि मेरी बारी होगी।
तुम्हें एड्रिएना के साथ ज़्यादा समय मिला।
पता नहीं कि क्या कमी है।
ऐसा लगता है कि तुम्हें मौका नहीं दिया।
तुम्हें दिलचस्पी है भी?
मुझे कोई तो इशारा दो।
मेरे लिए लोगों से यह ज़ाहिर करना मुश्किल हो रहा है कि उनके बारे क्या सोचता हूँ।
मैंने औरों को जो दिया
या उन्हें जो मौका दिया, तुम्हें वह न देकर,
तुम्हारा निरादर नहीं करना चाहता।
पर मैंने अभी तक जो भी किया,
यहाँ की हर बात, उसके खिलाफ़ जाती है।
मुझे लगता है कि जज़्बाती तौर पर, एक इंसान को संभालना मुश्किल है,
और चार को संभालना और फिर खुद को भी...
कॉनर बहुत ही इज़्ज़त से पेश आता है।
आना मीन राशि
उसे औरों के जज़्बात का खयाल है।
पर उसे अपनी जगह पूरी ईमानदारी से काम लेना चाहिए।
हाँ, तुम्हारे लिए ज़्यादा मुश्किल है,
और हमारे लिए मुश्किल है क्योंकि मुझमें संयम बिल्कुल नहीं है।
मैंने यहाँ यह सीखा कि मुझे धीरज से काम लेना होगा।
-पर क्या हमारे पास समय है? -हाँ। नहीं, समझ रहा हूँ।
सच में नहीं है। तो आगे चलकर, मुझे ऐसा क्या करना होगा
ताकि तुम अपना दिमाग हल्का कर सको और तुम्हें वह आश्वासन मिले?
मुझे नहीं पता।
जैसा कि हमेशा से था,
शायद अधिकार जमाओ तो मेरे लिए अच्छा होगा,
पर साथ ही, मुझे ऐसा लगता है, "क्या वह मुझे शर्मिंदा करेगी?"
-शायद? -अधिकतर। 99.9 प्रतिशत बार।
-मेरे साथ ऐसा हुआ। -ज़रूर।
चाहती हूँ कि तुम्हें हिचकिचाहट न हो, लगे कि, "यह मुझे धोखा नहीं दे रही।"
तुम्हें मेरी वफ़ादारी पर शक नहीं। यह सच्ची है और ईमानदार है।
अपने अतीत को भुलाना, उसके बारे में न सोचना, वह मेरे बस में नहीं,
पर याद रहे कि आना और नोएल का एक संबंध था।
नहीं पता क्या सिर्फ़ मेरे बारे में सोचेगी।
शायद उसके दिमाग में नोएल का खयाल हो।
मैं आना को और जानना चाहता हूँ। बहुत कुछ चल रहा है।
-शुक्रिया। -चलो। यहाँ आओ।
तत्वो, जैसा कि तुमने निष्कासन की पहली पारी में देखा,
प्यार की तरह, समय भी अस्थिर हो सकता है।
सब को लेकर इसी की सबसे ज़्यादा चिंता है कि तुम अभी भी पुरानी बातें भूले नहीं
और प्रक्रिया में पूरी तरह शामिल नहीं हो।
मेरा यही हाल है।
ज्योतिषशास्त्र में, उत्तर और दक्षिण बिंदु होते हैं।
आपका दक्षिण बिंदु आपके अतीत को दर्शाता है
जबकि आपका उत्तर बिंदु बताता है कि आप आगे चलकर क्या बनेंगे।
इस बात को भूलने के लिए कि अतीत में आप क्या थे,
वह इंसान बनने के लिए जो कि आपकी किस्मत में लिखा है,
आज रात, मैं चाहती हूँ कि सभी इकट्ठा होकर अपने अतीत की कोई बात साँझा करें
जिससे उनके बारे में पता चले या जो उनके जीवन के किसी बड़े पल को दर्शाए।
एक-दूसरे के साथ अतीत की कोई बात साँझा करने से,
मुझे उम्मीद है कि तुम्हें एक-दूसरे के बारे में और पता चलेगा,
तुम करीब आओगे और इस बात पर ध्यान दोगे कि किस मकसद के लिए यहाँ आए,
अपने लिए जीवनसाथी की तलाश में।
नोएल, तुम्हारा उत्तर बिंदु मकरराशि में है।
इस जीवन में, आगे चलकर तुम और समर्पित और अनुशासित बनोगे।
लंबे खेल के बारे में सोचकर उस किस्मत को स्वीकार करने की कोशिश करो।
पाँच सालों में कहाँ पहुँचना चाहते हो? और वहाँ अपने साथ कौन नज़र आता है?
मेरे पास अपने परिवार की एक तस्वीर है
क्योंकि उन्हीं के चलते मैं यहाँ हूँ।
उन्हीं के चलते हर रोज़ इतनी मेहनत करता हूँ,
और उनके बिना, न जाने मैं कहाँ होता।
तो, उन्हें समय कैपसूल में डाल देता हूँ।
हमारी भावुक निष्कासन रात के बाद, मैं अपनी
जोड़ियों के साथ कुछ साँझा करना चाहता था
ताकि वे मुझे और अच्छे से जान पाएँ।
ऐसी बात जो मेरे लिए बहुत मायने रखती है
और, उम्मीह है कि वे मेरे बारे में और अच्छी तरह जान सकें।
मेरे पास मेरे मनपसंद गाने का कागज़ पर संगीत है,
सारंगी के साथ गाने के लिए।
मैंने शास्त्रीय संगीत की तालीम ली और फिर आइरिश संगीत की तरफ़ झुका,
और उसने मुझे मेरी जड़ों से जोड़ा।
दिन भर संगीत ही मेरा सहारा है। मुझे उसका बहुत शौक है।
तो, इसे समय कैपसूल में डाल देता हूँ।
संगीत और कला से मुझे घर घर जैसा लगता है।
कॉनर के मुँह से यह सुनकर अच्छा लगा।
बहुत ही रोमांचक बात है। यह... मतलब, रोमांचक से बढ़कर है।
मरिया, तुम्हारा उत्तर बिंदु धनु राशि में है।
जीवन में आगे चलकर, तुम और ज़्यादा आवेगशील और रोमांचक बनोगी।
कोई भी संबंध जो एक अप्रत्याशित रोमांच लगे, उसे आज़माते हुए,
उस किस्मत को अभी अपनाने की कोशिश करो।
मैं यह किताब लाई हूँ, और इसका नाम फ़ेथ है।
आज का दिन शायद सभी के लिए काफ़ी भावुक था।
मैं एक नई शुरुआत के लिए तैयार हूँ और... एक नए सफ़र के लिए।
मैं खुले दिमाग से, खुले मन से समय कैपसूल में आ रही हूँ।
मैं आपको अपने अतीत के बारे में बताऊँगी, इस उम्मीद में कि
अपने प्यार के और करीब आ सकूँ।
बचपन में, मेरी माँ ने अकेले मेरी परवरिश की। उन्होंने चार बच्चे पाले।
उन्हें मेरे भाई-बहनों को संयुक्त राज्य लाने में 13 साल लगे।
वे बेहतर ज़िंदगी चाहते थी।
मैंने अधिकतर उन्हें जद्दोजहद करते देखा।
मुझे अपना रास्ता निकालने के लिए बहुत कुछ करना पड़ा।
बहुत कुछ जो मेरे माँ-बाप न दे पाए।
और मुझे उन पर बहुत गर्व है कि वे मुझे इस दुनिया में लाए।
यह किताब और वह सब जो मैं बनी हूँ, यह मेरी माँ को समर्पित है
क्योंकि उनके बिना मैं कुछ न होती। इसलिए...
यह तस्वीर मेरे लिए बहुत खास है।
यह मेरी, मेरी बहन, ऐबी, और मेरे पापा की तस्वीर है।
मैं अपने पूरे परिवार के करीब हूँ।
मेरे माँ-बाप अभी भी साथ हैं,
और परिवार में हर किसी ने इस बड़े जोखिम में मेरा साथ दिया,
शायद जीवन का सबसे बड़ा जोखिम है, इसलिए...
सच कहूँ तो, इस समय कैपसूल वाली चीज़ को लेकर मैं भावुक सी हो गई हूँ
जो हमें करनी पड़ रही है।
यह मेरे माँ-बाप की तस्वीर है। यह मेरी मनपसंद तस्वीर है।
वे जैसे लग रहे हैं, यही मेरे लिए प्यार है।
मैं समझती हूँ क्योंकि, एक तरफ़, मेरे उत्तर बिंदु को समझना बहुत रोमांचक है।
पर डैरेन के साथ मेरी बातचीत के बाद,
मुझे ऐसा लगता है कि यहाँ मेरा भविष्य खास उज्ज्वल नहीं है।
आप में से ज़्यादातर यह जानते हैं कि मैं फौज में था,
और यह मेरा खुद को पहला तोहफ़ा था, यह दिखाने के लिए कि, "यार, तुम पहुँच गए।"
अगर मैं पीछे जाकर चीज़ों को पहले जैसा बना पाती, तो मैं वह ज़रूर करती।
पर वह नहीं हो सकता, और उसके चलते, मैं हार नहीं मानने वाली,
और इस गतिविधि में आगे बढ़ती रहूँगी।
अच्छा, मुझे थोड़ी घबराहट हो रही है।
दोस्तो, यह मेरी और मेरी जुड़वाँ बहन की निशानी है।
जब इस तस्वीर को देखता हूँ, जुड़वाँ बहन को देख खुश हो जाता हूँ,
मेरा भाई शॉन...
मेरी कज़न... यार, मैं यह नहीं कर सकता।
नहीं कर सकता।
तुम कर सकते हो।
हाँ, तुम कर सकते हो।
मेरी कज़न इस साल कोविड का शिकार हो गई।
बहुत ही दुख की बात है। वह 45 साल की थी।
मुझे सच में उसकी याद आती है।
और उसने मुझे इस सफ़र में शामिल होने को कहा,
और मुझे इस बात की बेहद खुशी है कि मैं यह समझ सकता हूँ कि
हम हमेशा के लिए यहाँ नहीं रहेंगे, और इसमें कोई हर्ज नहीं
अगर खुद को जोखिम में डालें और प्यार दिखाएँ और ठुकराए जाने से न डरें,
और खुद से प्यार करें और फिर बाकियों से प्यार करें।
मैं तुम्हारा दुख समझती हूँ।
-तुम पर गर्व है। -शुक्रिया।
मुझे लगता है कि मेरा खुद पर और अपने सफ़र पर इतना ध्यान था
और खुद पर इतना तरस खाती रही
कि मैं भूल गई कि हम सब ने मुश्किलों का सामना किया है।
यह एक कैमरे वाला हार है।
यह मेरे लिए अहम इसलिए है
क्योंकि जब मैंने वीडियो निर्माण का काम शुरू किया,
मैंने अपने भाई को सिखाया, और उसने सीखा और तुरंत ही बहुत अच्छा करने लगा।
झट से समझ गए कि हमें कारोबार शुरू करना चाहिए।
हमने साथ मिलकर कुछ खड़ा किया। और हम एकसाथ आगे बढ़ रहे हैं। इसलिए...
हर कोई खुल रहा है और खुद को जोखिम में डाल रहा है।
हावियर के लिए उसका कारोबार ही सब कुछ है, और कुछ नहीं।
मुझे सच में असली हावियर को जानना है।
मुझे लगता है कि हमारे बीच उसी की कमी है।
-तुम्हारी बारी है। -क्रिस।
तुम कर सकते हो।
-हम सब तुम्हारे साथ हैं। -चलो।
-मैं साथ हूँ। -फ़िल ने किया। तुम भी कर सकते हो।
मैं हूँ। बोल डालो, यार।
मुश्किल लग रहा है।
मैं और मेरी माँ काफ़ी हद तक एक जैसे हैं। और किसी कारण से,
जब हम भावुक होते हैं, कविताएँ लिखते हैं।
कविताओं को लेकर राय मत बनाना क्योंकि मैंने ये बचपन में लिखीं।
इसलिए उतनी अच्छी नहीं हैं, पर...
मुझे वह वक्त याद आता है जब मेरे नानाजी पूरे हुए थे।
"मुश्किल वक्त ने आकर घेरा जब भूख-प्यास मिट सी गई
"और परिवार में सभी को पता था कि कुछ ठीक नहीं है।
"आप अपने दोनों पैरों पर खड़े होकर अस्पताल में गए।
"आप आखिरी बार उठकर बैठे, पर वह आपकी मनपसंद जगह नहीं थी।
"मृत्कला में उस सुबह लोगों ने कहा कि मेरी किस्मत चमक रही है।
"सब कुछ अच्छा चल रहा था इसलिए पता था कि कोई तो बात है।
"जब मुझे लगा कि कुछ तो है, मैंने जाकर अपना फ़ोन ढूँढ़ा।
"वह मेरी जेब में नहीं था। उसे जैकेट में ही छोड़ आया था।
"इसलिए, हाथों से मिट्टी धोई ताकि देखूँ कि क्या बात थी।
"नीचे मैसेज पढ़ा, 'मुझे अफ़सोस है। तुम्हारे नाना नहीं रहे।'"
क्रिस को अपने नानाजी के नाम कविता पढ़ते देख,
उससे आँखें खुल जाती हैं, पर साथ ही, वह मेरे लिए एक बात की पुष्टि है।
वह खुद को बड़ा दमदार दिखाता है। इतालवी है, वह सब।
पर वह उससे कहीं ज़्यादा है।
मैं यहाँ हर तरह से किसी से जुड़ने के लिए आई
और उसका वह पहलू देख, मुझे लगता है कि हमारा रिश्ता और मज़बूत बनेगा।
साँझा करने का शुक्रिया।
मुझे लगता है कि हम सब को मिलकर गले लगना चाहिए।
-चलो। -तुम लोगों से प्यार है।
तुम लोगों से प्यार है।
अब दबाव बढ़ रहा है।
तत्वों को एक और निष्कासन का सामना करना होगा।
अगर अभी तक उनका अपनी किसी जोड़ी से संबंध नहीं बन पाया है,
तो फिर उनके पास समय कम है।
मैं सीधे सोफ़े पर जा रही हूँ।
फ़ीबी, तुम्हारा उत्तर बिंदु धनु राशि में है।
यानी आगे चलकर तुम और ज़्यादा विश्वासी और आत्मनिर्भर बनोगी।
निडर होकर, ईमानदारी दिखाकर, वह कदम उठाओ जो तुम्हारे लिए सही है,
और अभी से उस किस्मत को अपनाओ।
-तुम्हें कैसा लग रहा है? -थोड़ा सा भावुक हूँ।
हाँ। सच कहूँ तो, मुझे तुम पर बहुत गर्व है।
मैं सोच भी नहीं सकती कि वह कितना मुश्किल था।
वह हद से ज़्यादा मुश्किल था।
मेरा बहुत बड़ा परिवार है, और यहाँ आकर,
मुझे अहसास हुआ कि उनकी कितनी याद आती है और घर लौटने के बाद,
मुझे उन्हें पूरा-पूरा प्यार और ध्यान देना होगा क्योंकि कभी-कभी
मैं बदतमीज़ी से पेश आता हूँ।
जैसा तुम अभी देख रही हो, उस तरह का कॉमेडियन बन जाता हूँ।
-क्लास का जोकर। -क्लास का जोकर।
पर वह सब एक दिखावा है। और मैं बहुत ही नर्मदिल इंसान हूँ।
मेरा दिल बहुत ही अच्छा है।
मेरी पिछली प्रेमिका नर्स बन गई और एक डॉक्टर के लिए मुझे छोड़ दिया।
-नहीं। -मुझे लगा, "यह मज़ाक है क्या?"
उसके बाद, मैं वैसा इंसान बन गया जो मैं कभी बनना नहीं चाहता था।
मैं बस लड़कियों से मिलना चाहता था और वही सही लगता था।
तब मैं एकदम घटिया इंसान बन गया।
उस पहले रिश्ते से मुझे इतनी ठेस पहुँची, इसलिए, मैं...
इस दीवार को और इस दिखावे को खत्म करना इतना मुश्किल है।
उसी बात को याद कर, मैंने इस पर ध्यान दिया।
मुझे लगा, "अब यह मज़ाक नहीं है।"
मैं उस मुकाम पर हूँ जहाँ मैं अपने जीवन के प्यार से मिलने आया।
उस अभिशाप को खत्म कर किसी और पर यकीन करने के लिए।
वह पल बहुत अच्छा लगा।
मुझे लगता है कि अभी तक, यह मेरी सबसे अच्छी रात है,
क्योंकि हर किसी ने अपने बारे में कोई न कोई बात लाकर सामने रखी,
और मुझे तुम में बदलाव नज़र आ रहा है।
-हाँ, बड़ी मेहरबानी। -मैं वह गौर कर रही हूँ।
दिख रहा है कि तुम इसे मज़ाक नहीं समझ रहे, कोशिश कर रहे हो।
-हाँ। -उसके लिए शुक्रिया।
बिल्कुल।
तुम्हारे साथ और गहरा रिश्ता महसूस हो रहा है।
तुम्हारे अंदर की सिंह राशि नर्म पड़ रही है
-और तुम... -भावुक कर्क राशि...
-भावुक। हाँ। -...उभरकर आ रही है।
नहीं, तुम भी खुद को जोखिम में डाल रही हो। और मैं उसकी सराहना करता हूँ, सच में।
उसकी परवाह है और वह खूबसूरत है।
वह मुझे चुनौती देती है,
और अगर मैं कोई नासमझी वाली बात करूँ तो मुझे माफ़ नहीं करती।
यह बहुत ही गहरी दार्शनिक बात है जिसे
ज्योतिषशास्त्र वालों ने एकसाथ जोड़ा है,
जो खूबसूरत लगती है क्योंकि सच्ची और वास्तविक लगती है।
शुक्रिया।
-आज रात मुझे तुम पर गर्व है। -शुक्रिया।
-मुझे भी। -मैंने तुम्हारा बिल्कुल अलग पहलू देखा।
आज दिन में, मैं यहाँ से चले जाने को तैयार थी।
पर ऐस्ट्रो चेंबर ने हमें जो काम करने को दिया,
उसने मेरा पूरा नज़रिया बदल डाला।
और भी अजीब बात यह है कि मुझे फ़िल अच्छा लगने लगा है,
भले ही यह स्वीकार करना अच्छा नहीं लग रहा।
फ़िल और मेरा सफ़र काफ़ी हद तक एक जैसा है, अपनी दीवारों को गिराने की कोशिश में हैं।
अभी भी यहाँ मेरे लिए उम्मीद हो सकती है।
मुझे आग में मत फेंक देना।
फ़िल और फ़ीबी में कई तरह की समानताएँ हैं जिन्हें शायद वे मानना न चाहें।
दोनों का उत्तर बिंदु धनु राशि में है।
और साथ मिलकर वे समझ सकते हैं कि दोस्ती, ईमानदारी और शरारत कैसे
एक लंबे रिश्ते के लिए ज़रूरी होते हैं।
-तुम कैसी हो? -मैं ठीक हूँ।
निष्कासन के दौरान,
मैंने हावियर से कहा कि वह वही कह रहा था जो मैं सुनना चाहती थी।
कभी लगता है कि तुम्हारा असली रूप नहीं देख पाती, और नहीं पता क्या वह बदलेगा।
क्रिस आर. ने जिस तरह खुद को खोला, उससे प्रेरणा मिली
क्योंकि मुझे उसी की तलाश है।
इसलिए मुझे उम्मीद है कि हावियर खुलेगा
और मैं उस चीज़ को अनुभव कर पाऊँगी जिसकी मुझे उससे कमी थी।
मुझे लगता है कि ऊपर से जो दिखाई दे रहा है,
उससे ज़्यादा कुछ नहीं जानने को मिल रहा, शायद हम उसके लिए नहीं आए।
-हम उसके लिए नहीं आए। -मुझे समझना मुश्किल है।
मैं समझता हूँ। मैंने यह पहली बर नहीं सुना।
समझ नहीं आता कि इस चीज़ को कैसे बदलूँ।
मुझे यह अच्छा नहीं लगता कि मेरे मन में जो हर समय चलता है, लोग उसे समझें।
मैं नहीं चाहती कि तुम बदलो। मैं बस तुम्हें और जानना चाहती हूँ।
अफ़सोस, हम उस प्रक्रिया में हैं
जहाँ मुझे यह गवारा नहीं कि हर समय तुम्हारा खुफ़िया रूप देखने को मिले
और यह कि मैं तुम्हें जान नहीं सकती क्योंकि दोनों साथियों की तलाश में आए हैं।
इसलिए मैं यह देखने की कोशिश कर रही हूँ अगर
हम दोनों मिलकर इससे उभर सकें
-ताकि एक सच्चा रिश्ता बन सके। -मेरे लिए मुश्किल है।
मुश्किल है क्योंकि बहुत कुछ चल रहा है।
तुम्हें सभी जोड़ियों के साथ समय बिताना है, और मैं यह समझता हूँ।
मेरा खुलने का मन करता है, पर...
मरिया के पास जाने की कोशिश करता हूँ।
मुझे अजीब सा लग रहा है क्योंकि वह मेरे साथ समय नहीं गुज़ारना चाहती।
मुश्किल है, मैं सोच रहा हूँ, "मैं गहराई में जा रहा हूँ?"
नहीं पता कि वह कैसे करना है।
मैं वह करना चाहूँगा, पर हमें वाकई में उसका समय नहीं मिला।
हावियर को लेकर हमेशा एक कमी सी महसूस होती है। कुछ समझ में नहीं आता।
उसमें कमाल की खूबियाँ हैं। हमारी जोड़ी पक्की है।
पर शायद वह बात को समझ नहीं रहा।
तुम्हारे मन की बात जानकर अच्छा लगा। उम्मीद है कि तुम मेरे मन की बात समझ पाए।
-ट्रूथ या डेयर करते हैं। -अच्छा।
कॉनर, तुम्हारा उत्तर बिंदु वृश्चिक राशि में है।
इस ज़िंदगी में, तुम और ज़्यादा जोशीले और सहज ज्ञान वाले बनोगे।
उम्मीदों से मुक्त होकर, अभी से उस किस्मत को अपनाओ।
अपनी भावनाओं को मानकर चलो, अपने दिमाग को नहीं।
पिछली बार जब यहाँ आए थे, उतना अच्छा नहीं था।
लोगों को जानने के उतने मौके नहीं मिले।
मुझे हर पल का फ़ायदा उठाना होगा।
मेरे लिए डने के साथ बातें करना ज़रूरी है
ताकि समझ सकूँ हमारी दोस्ती से गहरा कोई संबंध है या नहीं और देखूँ
कि हमारे बीच रिश्ते को लेकर क्या संभावनाएँ हो सकती हैं।
मुझे जितना लगा था, उतना समय नहीं है, इसलिए सोचा कि मुझे जितना समय लगता है,
उससे जल्दी तुम्हें जानने की कोशिश करूँ।
हम काफ़ी धीरे से बढ़ रहे हैं, पर तुम्हें जानकर अच्छा लगता है।
और मैं तुम्हारी तरफ़ आकर्षित हूँ, दिलचस्पी है।
पर मैं इस बात से भी तंग आ रही हूँ
कि संकोच कर रही हूँ, खुलकर आगे नहीं आ रही।
कॉनर के साथ मेरी जोड़ी वैसी ही है पर अलग है।
शायद हम धीरे-धीरे आगे बढ़ रहे हैं। सच कहूँ तो चिंता हो रही है।
मैं ब्रह्माण्ड पर, इस प्रक्रिया पर यकीन करने की पूरी कोशिश कर रही हूँ।
पर मुझे समझ नहीं आ रहा कि वह खुद को क्यों रोक रहा है।
शायद तुम अपनी रोज़मर्रा की दिनचर्या के बारे में बता सकती हो।
मेरा एक कुत्ता है। तुम रू के बारे में जानते हो।
तो, सुबह उठकर उसे सैर पर ले जाती हूँ,
खाने को देती हूँ और कॉफ़ी पीती हूँ, सुबह ध्यान लगाती हूँ।
-रू के साथ सुबह का काम। -सुबह का काम।
मैं ऑरेगन में रहती हूँ। वहाँ कई सारी झीलें और नदियाँ हैं,
और हर रोज़ प्रकृति में थोड़ा समय ज़रूर बिताती हूँ।
दोस्तों और परिवार के साथ काफ़ी समय बिताती हूँ जब
ज्योतिषशास्त्र और रियल एस्टेट की पढ़ाई नहीं कर रही होती, अगले पाँच सालों में
शायद मुझे प्यार मिलेगा और मेरी शादी होगी और माँ बनूँगी।
यह तो कमाल की बात है।
मेरा जिस तरह का काम है,
यहाँ से बाहर निकलने के लिए, मुझे ऐसे किसी का साथ चाहिए
जो अपनी जीवन शैली में मेरी जीवन शैली को भी शामिल कर पाए।
यह सोचकर अजीब सा लगता है कि हमारी जीवनशैलियाँ अलग हैं,
और जहाँ तक अनुकूलता की बात है, उसकी चिंता नहीं है। उसमें दिक्कत नहीं होगी।
तुम बहुत अच्छी हो।
मुझे तुमसे मिलना-जुलना अच्छा लगता है, इसलिए मेरे लिए मुश्किल नहीं है।
मुझे आखिर में एक ही को चुनना है।
डर लगता है क्योंकि... मैं...
अगर मैं उन्हें दूर कर दूँ तो वे पास नहीं आएँगी।
और अगर हम पास न आएँ तो उतनी तकलीफ़ नहीं होगी।
तुम्हें ज़्यादा शरीफ़ नहीं बनना चाहिए।
-अब शरीफ़ बनकर नहीं रह सकता। -हाँ।
मैंने कभी नहीं सोचा था कि तीन समझदार औरतों में से
किसी एक को चुनना इतना मुश्किल होगा।
शायद उन्हें कहना बनता है कि मेरे दिमाग से निकल जाएँ
वरना वे सब मुझसे दूर हो जाएँगी।
ठीक से कोशिश किए बगैर,
मैं अकेले वापस जंगल में नहीं लौटना चाहता।
अगर यहाँ मेरी बात बननी होगी, तो ज़रूर बनेगी।
-वृश्चिक राशि का मौसम है। -वृश्चिक राशि का मौसम।
और तुम्हें अपनी वृश्चिक राशि को सामने लाना होगा।
-दबाव नहीं। -दबाव नहीं।
यह वृश्चिक राशि का मौसम है,
साल का वह समय जब तीव्र वृश्चिक जोश सबसे अधिक प्रबल होता है।
अब कॉनर को अपना कामुक, रहस्यमय रूप उभारकर सामने लाना चाहिए।
खुद को हल्का छोड़ना आसान नहीं है, पर अगर आप अपनाने के लिए तैयार हैं,
तो नई संभावनाएँ खुल सकती हैं।
हालात आपकी मुताबिक नहीं चल रहे, उसका यह मतलब नहीं
कि वो सही दिशा में नहीं जा रहे।
मैं तत्वों को यहाँ इसलिए लाई ताकि किस्मत पर यकीन करें
और उन पक्की जोड़ियों को ढूँढ़ पाएँ जो उनके लिए सही हैं।
अपनी किस्मत को संतुष्ट करना है तो उन्हें इस प्रयोग के प्रति समर्पित रहना होगा।
तत्वो, जैसे-जैसे तुम और अपनी होने वाली शादियों के और करीब जाते जाओगे,
तुम्हें अपने सबसे मज़बूत संबंधों पर ध्यान देना चाहिए।
आप सभी की हर शेष जोड़ी के साथ आपका भविष्य में एक खास रिश्ता बन सकता है।
ज्योतिषशास्त्र अनुसार जो सलाह दी गई, तुमने उसका पालन किया,
या फिर दोबारा पुरानी आदतें शुरू कर दी हैं?
मुझे शर्मिंदा किया।
उम्मीद है कि यह बात साफ़ हो गई है कि तुम यह सफ़र किसके साथ आगे बढ़ाना चाहोगे
क्योंकि अब समय आ गया है कि तुम सब अपनी एक और जोड़ी को विदा करो।
हमें थोड़ा समय तो दो।
-हमें थोड़ा समय तो दो। -साँस तो लेने दो।
धत्।
तुम सब को एक बड़ा फ़ैसला करना है।
जो सुना है, उसे ध्यान में रखकर, समझदारी से फ़ैसला लो।
एक और जोड़ी को विदा करना बहुत ही मुश्किल है।
शायद मैं ऐसे किसी को अलविदा कहूँ जो प्यार के लिए सबसे सही हो।
उम्मीद करती हूँ कि मैं सही फ़ैसला करूँ।
हमने कल किसी को अलविदा कहा।
यह बहुत मुश्किल होगा।
ये मेरे आज तक के सबसे मुश्किल फ़ैसलों में से हैं।
मुझे उम्मीद न थी कि इतनी जल्दी किसी को निकालना पड़ेगा।
ऐसा लगता है कि अभी भी पहले निष्कासन से उभर नहीं पाई।
बहुत मुश्किल होगा।
इस मोड़ पर, मुझे सबसे ज़्यादा घबराहट यह जानकर
हो रही है कि इनमें से एक मेरा पति हो सकता है।
मैं बिखर चुकी हूँ।
क्या मैं उसे चुनूँ जिसके साथ मेरा संबंध है,
या फिर उसे चुनूँ जिसे मैंने मौका नहीं दिया?
-हैलो, दोस्तो। -हैलो।
मैं ऐस्ट्रो चेंबर में गई और उसने मुझसे कहा
कि मुझे पता होना चाहिए कि किसके साथ आगे बढ़ना चाहती हूँ।
यह फ़ैसला आसान नहीं था क्योंकि मुझे लगता है कि अलग-अलग तरह से,
तुम सब के साथ मेरा संबंध बना।
क्रिस ई., मुझे ऐसा लगता है
कि हम दोनों के बचपन को लेकर हमारे बीच रिश्ता बना,
और साथ में बहुत भावुक होते हैं, और हम हर समय रोते रहते हैं।
मुझे बस इस बात की चिंता है कि असल ज़िंदगी में
क्या हम इस रिश्ते को आगे बढ़ा पाएँगे?
क्रिस आर., मुझे लगता है कि हमारी बात आगे बढ़ी,
और हमारी जोड़ी और मज़बूत हो गई।
मुझे बस इस बात की चिंता है कि हमारी परवरिश एकदम अलग तरीके से हुई,
और मुझे उससे थोड़ा सा डर लगता है।
हावियर और मुझमें बहुत सी समानताएँ हैं। हमारे लक्ष्य एक हैं।
मुझे लगता है कि साथ में हमारी दमदार जोड़ी बनेगी और एकसाथ सफल हो सकते हैं।
मुझे बस इस बात की चिंता है कि मैं तुम्हें सिर्फ़ ऊपर से जान रही हूँ।
हावियर, अफ़सोस, हमारी किस्मत में नहीं है।
जो लोग मुझे जानते हैं, उन्हें लगा होगा
कि अपनी पसंद को देखते हुए, मैं हावियर को चुनती।
मुझे लगता है कि मैंने ज्योतिषशास्त्र पर यकीन किया
और उसे अपने भविष्य से जोड़ने की कोशिश की,
हम यहाँ उसी के लिए आए हैं। हम किस्मत पर भरोसा करने आए हैं।
मुझे तुम्हारी याद आएगी।
काश कि हमने हर मौके का फ़ायदा उठाया होता...
-मुझे माफ़ करना। -शुक्रिया।
कभी-कभी मुझे समझना मुश्किल होता है, और मैं समझता हूँ।
तो शायद उसे लगा कि उसके साथ मेरा रिश्ता खत्म हो गया है।
पर असल में ऐसा नहीं था।
उसे फ़ैसला करना पड़ा, और पता है कि वह मुश्किल था।
पता है कि वह आसान नहीं था, पर उसे करना पड़ा।
मैंने ऐस्ट्रो चेंबर से पूछा कि मेरी जोड़ियों में से
कौन सबसे सही होगी जो मुझे वृश्चिक राशि के उत्तर बिंदु की ओर ले जा सके।
उसने कहा, मुझे यह देखना होगा कि कौन मेरे अंदर जोखिम उठाने वाले
व्यक्तित्व को जगाने के लिए तैयार है।
तो, मुझे सभी ठीक लगीं।
शायद मुझे पता है, और उम्मीद है कि मैं सही फ़ैसला कर रहा हूँ।
तुम सब बहुत खूबसूरत लग रही हो।
बस कहना चाहता हूँ, तुम सब के बहुत करीब महसूस कर रहा हूँ,
और मैं यह सिर्फ़ कहने की खातिर नहीं कह रहा।
पर ऐस्ट्रो चेंबर ने एक बार फिर मुझसे कहा
कि समय आ गया है कि मैं और ध्यान लगाऊँ
और अपनी एक और जोड़ी को हटा दूँ।
तो, याना, तुम्हारे साथ मुझे पहले ही दिन से
बहुत ही आरामदायक और तालमेल महसूस हुआ।
पर कभी-कभी तुम्हें समझना मुश्किल लगता है, और पता नहीं होता कि क्या सोच रही हो।
अगर हमारी बात आगे बढ़नी हो तो,
मुझे जानना है कि तुम क्या सोच रही हो।
आना, पिछले कुछ दिनों में तुम्हारे साथ जो बातें हुईं,
वो कमाल की थीं।
मुझे जितना लगा था, हमारे बीच उससे ज़्यादा समानताएँ हैं।
पर मैं यह भी सोच रहा था कि तुम्हारी व्यस्त
जीवनशैली में मेरे लिए कहाँ जगह होगी, क्योंकि मेरे पास भी एकदम समय नहीं होता।
मुझे जानना है कि उसका क्या हो सकता है, और मुझे उसी बात की चिंता है।
डने...
इस पूरी प्रक्रिया में तुम्हारे और मेरे बीच हिचकिचाहट वाला रिश्ता था।
फिर भी, डने, मुझे यह भी लगता है कि
जिस बात से हमारा रिश्ता बनता है, वही सबसे बड़ी कमज़ोरी है,
यह बात कि हम दोनों धीरे-धीरे आगे बढ़ते हैं और हमें खुलने में समय लगता है।
उतना समय नहीं है, पर सोच रहा हूँ कि इसके अंत में क्या हम उस मुकाम पर
पहुँच पाएँगे जहाँ हमें पहुँचना चाहिए।
इस सब के बावजूद, मुझे किसी को वापस भेजना होगा।
यह फ़ैसला आसान नहीं था, और मैं तीनों की इज़्ज़त करता हूँ और सराहना भी करता हूँ।
पर अफ़सोस...
आना...
हमारी किस्मत में नहीं है।
मैं उसे किसी बात का दोष नहीं देती।
पर यह यहीं खत्म नहीं होता, मुझे सच में लगता है
कि मेरा पति कहीं तो है, और मेरा प्यार से यकीन खत्म नहीं होगा।
मैं खुशी और तसल्ली के साथ और उम्मीद लेकर यहाँ आई थी,
और उसी तरह यहाँ से वापस जाऊँगी।
उम्मीद है कि तुम खुलकर आगे आओ, तुम एक अच्छे आदमी हो।
मैंने आगे बढ़ने को लेकर कुछ सोचा नहीं है।
मुझे बाकी दोनों औरतों की परवाह है। दोनों में कई समानताएँ हैं।
वही मेरे लिए सबसे बड़ी चुनौती होगी और उन्हें जल्दी से जानना
और यह समझना क्या वे अनुकूल होंगी।
-न्यूयॉर्क में मिलूँगी। -हाँ, बिल्कुल।
-निष्कासन है, यार। -मुझे पता है।
प्रार्थना करने वाला हूँ।
यह जानकर बहुत बुरा लग रहा है कि आज रात मुझे किसी को वापस भेजना होगा।
बहुत ज़्यादा दबाव है।
किसी भी तरह, इस परिस्थिति को सकारात्मक रूप से नहीं देखा जा सकता।
हम फिर से साथ हैं।
मुझे यकीन है कि तुम सब को पता होगा कि हम यहाँ एकसाथ क्यों हैं।
मुझे इस बात की खुशी है कि फ़िल ने थोड़ी समझदारी से काम लिया,
पर फ़िल का विचारवान और समझदारी दिखाना कुछ यकीन नहीं होता।
इस मोड़ पर, मुझे नहीं लगता कि हमारे पास उतना समय है कि हम ऐसा रिश्ता बनाएँ
जहाँ मैं बिना हिचकिचाहट शादी कर सकती हूँ।
अफ़सोस, किसी को वापस भेजना मेरे लिए एक बड़ी
ज़िम्मेदारी है, पर मुझे यह करना होगा।
तो...
केलब, हमने जो रिश्ता बनाया, मैं उसके लिए बहुत आभारी हूँ।
जब भी मुझे सहारे की ज़रूरत पड़ी, तुमने आगे आकर सहारा दिया।
पर मुझे नहीं लगता
कि तुममें वह जज़्बाती समझदारी है जो इस प्रयोग के लिए चाहिए।
डैरेन, कल हमारी बात हुई थी और तुमने बताया कि तुम्हारा
यहाँ किसी और के साथ इरादा है।
मैं उसका सम्मान करती हूँ।
मुझे ठीक से पता नहीं है
कि हमारा रिश्ता कहाँ पर है।
और फिर, फ़िल, तुमने मुझसे कहा
कि तुम खुलकर आगे नहीं आ पाए और तुम सज्जन पुरुष हो।
पर मेरे लिए सामंजस्य बहुत ही ज़रूरी है।
इसलिए, मैं तुम्हारे अंदर के सज्जन पुरुष को
और लगातार देखना चाहती हूँ।
तो, मेरे दिमाग में यही चल रहा है।
केलब, हमारी किस्मत में प्यार नहीं था।
जब हम दोनों को पता है कि
हम आपस में कहाँ हैं, तुम्हें यहाँ रखने का फ़ायदा नहीं।
तो, आज रात मैं तुम्हें वापस भेजूँगी।
केलब कमाल का दोस्त है। मुझे सच में उस पर भरोसा है।
पर, हमारे बीच में प्यार की कोई संभावना नहीं है।
लड़को, यह सब भावुक था।
याद आएगी, यार।
फ़ीबी ने मुझे अच्छा मौका दिया।
पर ज्योतिषशास्त्र को लेकर बात आगे नहीं बढ़ी।
शायद इस जगह के बाहर प्यार मिले, इसलिए देखेंगे कि क्या होता है।
बाय।
यह बहुत ही मुश्किल फ़ैसला होगा। सब की सब बहुत खास हैं।
ऐस्ट्रो चेंबर ने मुझे अहसास दिलाया
कि हर कोई मेरे एक नए रूप को उभारती है।
इसके चलते और मुश्किल होगा।
-हैलो, लड़कियो। -हैलो।
अफ़सोस, ऐस्ट्रो चेंबर ने मुझसे कहा कि मुझे अपनी एक जोड़ी को हटाना होगा।
तुम सब अंदर और बाहर से बहुत खूबसूरत हो, सच में, कमाल की थीं।
हर कोई मेरा एक अलग रूप उभारती है।
काश कि तुम सब को रख सकता,
पर आज रात मुझे तुम में से एक को वापस भेजना होगा।
अफ़सोस, टेरीसा, हमारी किस्मत में नहीं था।
सच कहूँ तो, मुझे राहत महसूस हो रही है कि मैं जा रही हूँ
क्योंकि मुझे अहसास हुआ कि मैं डैरेन को कितना पसंद करती हूँ।
इसमें कहीं कुछ अच्छा छुपा था।
शायद एक-दूसरे से मिलना लिखा था।
अच्छा। बाय, दोस्तो।
-तुमसे प्यार है। -तुमसे प्यार है।
धत्। टेरीसा, वह निकल गई क्या?
-यार, यह अच्छा नहीं है। -धत्।
निष्कासन ने मुझे हैरान कर दिया।
टेरीसा के साथ अच्छा लगता है,
और उसके बिना मेरा यहाँ रहने का मन नहीं है।
-तुम ठीक हो? -मुझे बहुत बुरा लग रहा है।
मैं किसी को मुश्किल में नहीं देखना चाहती।
पर शायद डैरेन काफ़ी मुश्किल दौर से गुज़र रहा है।
अजीब सी परिस्थिति है।
जब डैरेन को निकाला नहीं गया, मुझे सच में हैरानी हुई।
मैं थोड़ी सी परेशान हुई
क्योंकि इस जगह के बाहर, मुझे हमारा एक भविष्य नज़र आता है।
-तुम्हारी याद आएगी। -मुझे भी तुम्हारी याद आएगी।
-हावियर! -तुम्हारी याद आएगी, यार।
हैलो, दोस्तो। मुझे एक एलान करना है।
क्या चल रहा है?
यह क्या बात हुई?
मेरा दिमाग खराब होने वाला है।
संवाद अनुवादक परवीन कौर शोम
रचनात्मक पर्यवेक्षक अशोक बक्षी